กำหนดฉีดยาคุมวันที่12แล้วเลยกำหนดมาฉีดยาคุวันที่17ระหว่าง14มีเพศสัมพันกับแฟนโดยไม่ได้ป้องกันแล้วเหมือนมีประจำเดือนมาประมาณ15แต่มีเลือดออกน้อยมากแบบนี้จะท้องไหมค่ะ
สวัสดีค่ะ หากฉีดยาคุมกำเนิด ชนิดที่ฉีดทุก 3 เดือน แล้วกำหนดนัดฉีดยาคุมคือวันที่ 12 แต่ไม่ได้ไปฉีด แล้วมาฉีดวันที่ 17 แทน แล้วได้มีเพศสัมพันธ์ไปในช่วงวันที่ 14 โอกาสในการตั้งครรภ์ถือว่ายังมีน้อยมากอยู่ค่ะ เพราะโดยปกติ เมือ่หยุดฉีดยาคุมไป กว่าจะสามารถกลับมาตั้งครรภ์ได้ ส่วนใหญ่จะใช้เวลาเป็นเดือนค่ะ อย่างไรก็ตาม เพื่อให้แน่นอน ก็ควรตรวจหาการตั้งครรภ์ดูด้วยค่ะ โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับเลือดที่ออกในวันที่ 15 ส.ค. โดยออกปริมาณน้อยๆ ก็ถือเป้นเลือดที่เกิดจากผลของยาฉีดคุมกำเนิดได้ ไม่ได้ผิดปกติอะไร และไม่ได้เป็นการบ่งบอกว่ามีการตั้งครรภ์หรือไม่ค่ะแต่หากเป็นยาฉีดคุมกำเนิดชนิดที่ฉีดทุก 1 เดือน หากเลยกำหนดมา 5 วัน ฤทธิ์ในการป้องกันการตั้งครรภ์ก็น่าจะหมดลงไปแล้ว ดังนั้น ก็อาจมีโอกาสตั้งครรภ์ได้ ซึ่งก็ควรตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ